**ORSZÁGOS BÜNTETŐJOGI PERBESZÉDVERSENY**

**Időpont: 2024. május 24., péntek, 12:00**

**Helyszín: PTE ÁJK, 7622-Pécs, 48-as tér 1.**

**A verseny helyszíne: Irk Albert előadó (III. emelet)**

**A versenyre való felkészülés helyszíne: 307-es szemináriumi terem (III. emelet)**

***Az Országos Büntetőjogi Perbeszédversenyen a hazai jogi karok által kiválasztott versenyzők indulnak vádlói, illetőleg védői kategóriában.***

**Program**

* **10:00-tól Regisztráció (a 303. sz. terem)**
* **11:55 Megnyitó: Dr. Herke Csongor tanszékvezető egyetemi tanár (főszervező)**
* **12:00 – 14:30 Verseny**
* **14:30 Kávészünet, tanácskozás**
* **15:00 Eredményhirdetés**
* **15:30 Zárszó**

**A zsűri tagjai**

**Dr. Tremmel Flórián professor emeritus, a zsűri elnöke**

**Dr. Boros Tibor, kúriai bíró**

**Dr. Takács István, Pécsi Járási Vezető ügyész**

**A verseny szabályai**

1. A versenyzők a helyszínen kapják meg a jogesetet, amely az élet, testi épség, egészség elleni bűncselekmények köréből kerül ki.

2. A jogeset megoldására és a perbeszédek kidolgozására 1,5 óra áll rendelkezésre.

3. Kérjük a versenyzőket, hogy a programban megjelölt felkészülési idő előtt legalább 15 perccel jelenjenek meg és regisztráljanak.

4. A felkészülés során használható „segédeszközök”: a versenyzők által hozott, nyomtatott formátumú, hatályos Btk. és Be, valamint a 3/2013 és 4/2013. BJE (számítástechnikai eszköz a felkészüléshez nem használható).

5. A versenyzők egymás után, de nem párokban adják elő a vád-, illetve védőbeszédeket, amelyek hossza legfeljebb 10-10 perc lehet, válasz-viszonválasz lehetőség nincs.

6. A jogeset mind a tényállást, mind a bizonyítékokat tartalmazza. Kizárólag ezek használhatók fel a perbeszédekben.

7. Az értékelés szempontjai a következők:

* védhető anyagi jogi megoldás;
* a perbeszéd felépítése;
* az előadásmód, retorikai készségek.

8. Hallgatóságként kizárólag az a versenyző tartózkodhat a verseny helyszínén, aki már megtartotta a perbeszédét.

**A versenyen ügyészi és védői kategóriában I, II. és III. helyezéseket, valamint két különdíjat oszt ki a bizottság.**

***Pécs, 2024. május 17.***

***Dr. Herke Csongor***

***főszervező***

***tanszékvezető egyetemi tanár***

***Büntető és Polgári Eljárásjogi Tanszék***

***PTE ÁJK***